open-index/open-wikipedia-markdown huggingface dataset:
Psalteriumas

**Psalteriumas** ( iš *psalō* 'brazginu stygas') – psálteris**,** styginis muzikos instrumentas, gnaibomasis chordofonas. Ant stačiakampės, trapecinės arba trikampės rezonansinės lentos įtempta 10 stygų (gali būti ir daugiau), kurios išduoda fiksuoto aukščio garsus. Skambinama pirštais arba plektru.

Psalteriumo tipo instrumentų būta Rytų šalyse (arabų kanūnas, žydų kinoras, persų santūras). Europoje atsirado XI–XII a. Plačiau psalteriumas vartotas iki XIV a.; laikui bėgant išnyko.

Lietuvoje nuo XV a. galėjo būti naudojamas bažnytiniam giedojimui pritarti (vėliau plito Mažosios Lietuvos, Žemaitijos etninėje muzikoje).


File:Cantigas de Santa Maria, Musician's Codex, page Bl-2 062V.jpg
File:B-I-2 260R large psaltery.jpg
File:Cantigas de Santa Maria, Musician's Codex, page Bl-2 096V.jpg
File:Cantigas de Santa Maria, Musician's Codex, page Bl-2 089R.jpg
File:Cantigas de Santa Maria, Musician's Codex, page Bl-2 071V.jpg


## Šaltiniai
Aleksandras Milaševičius-Ruonis

**Aleksandras Milaševičius** (slap. **Ruonis**, 1906 m. rugpjūčio 25 d. Seinuose – 1949 m. rugsėjo 9 d.  Šilalės rajono Karoblio kaime; palaidojimo vieta nežinoma) – Lietuvos ginkluoto pasipriešinimo sovietiniam okupaciniam režimui veikėjas, Vakarų Lietuvos srities vadas.

## Biografija
Baigė Kauno karo mokyklą, tarnavo tarpukario Lietuvos kariuomenės 2-ajame kavalerijos pulke. Kapitonas.  

### Antrasis pasaulinis karas
1943-1944 m. buvo 2-ojo lietuvių statybos bataliono vadas. 1944-1945 m. kartu su šeima traukėsi į Vakarus; Drezdeno bombardavimo metu (1945 m. vasario mėn.) žuvus žmonai ir sūnui, grįžo į Lietuvą. Slapstėsi Žemaitijoje, apie 1948 m. pr. įsitraukė į partizaninį judėjimą. Buvo aktyvios partizaninės kovos šalininkas. 

### Partizaninio karo dalyvis
1948 m. vasario pr. A. Milaševičius Jono Žemaičio-Vytauto pavedimu atkūrė MGB organų 1947 m. spalį sunaikintą Žemaičių apygardos štabą ir 1948 m. vasario–birželio mėn. buvo Žemaičių apygardos vadas. 

1948 m. gegužės 5 d. susikūrus Vakarų Lietuvos sričiai, A. Milaševičius tapo jos vado pavaduotoju (dalyvavo parengiant norminius srities dokumentus), o tų metų birželio 8 d. – Vakarų Lietuvos srities vadu (nuo 1949 m. pr. kartu buvo ir Lietuvos Laisvės Kovos Sąjūdžio gynybos pajėgų vado pavaduotojas). Jį nuolat sekė MGB agentai *Mėta*, *Oriolas*, *Snieguolė*, *Radzevičius*. Per juos gautą pasiūlymą pasiduoti ir bendradarbiauti su MGB A. Milaševičius atmetė. 1949 m. rugsėjo 9 d. MGB agentas *Radzevičius* (Valentinas Orlingis) čekistams pranešė, kad Kaltinėnų valsčiaus Karoblio kaime (6 km šiauriau Bijotų, dabar – Gaudvaišų kaimo dalis), J. Martinkaus sodyboje vieši Vakarų Lietuvos srities vadas *Ruonis*. Netrukus sodybą apsupo 25 MGB kariškių dalinys; partizanų vadas žuvo pasipriešinęs ginklu.

## Nuopelnų įvertinimas
* Vyčio Kryžiaus ordino Komandoro kryžius
* 1999 m. A. Milaševičiaus žūties vietoje pastatytas tipinis atminimo ženklas

## Šaltiniai
Prudonizmas

**Prudonizmas** – visuomeninė politinė srovė, anarchizmo atmaina. Prudonizmo pradininkas – P. Ž. Prudonas, jo šalininkai miutiuelistai (dešinieji prudonistai) smerkė stambiąją kapitalistinę nuosavybę (didelės pramonės įmonės ir geležinkelių transportas turį priklausyti darbininkų ir tarnautojų susivienijimams) bei gynė smulkiąją, nesusijusią su svetimo darbo išnaudojimu (privati gamybos priemonių nuosavybė turinti būti palikta likusioje pramonėje ir žemės ūkyje).

Prudonistai nepripažino politinės kovos, politinių partijų, streikų, profsąjungų. Siūlė sukurti gamybos, kredito ir vartojimo draugijas, panaikinti pinigus, įvesti ekvivalentinius prekių mainus ir beprocentį kreditą, taikiai likviduoti valstybę, kuri esanti socialinės nelygybės pagrindas. Po 1848 m. revoliucijos valstybės panaikinimo idėja buvo pakeista į centralizuotų valstybių suskaidymo į autonomines sritis idėją.

Prudonizmo idėjomis rėmėsi M. Bakuninas, vėliau anarchosindikalistai, reformistai.

## Šaltiniai
Babilninkai

**Babilninkai** – kaimas Molėtų rajono savivaldybėje, 4 km į pietvakarius nuo Suginčių. Kaimo turizmo sodyba „Pas Šeštoką“.

## Etimologija

1892 m. Kauno gubernijos gyvenamųjų vietų sąraše kaimas minimas kaip *Бобельники*. Tai gali būti asmenvardinis vietovardis, kilęs nuo pavardės Bobelis, tačiau gali būti kilęs ir nuo žodžio „babilius“, reiškusio kaimo pakraštyje gyvenantį skurdų valstietį.

## Istorija

Kaimo vardas rastas Molėtų bažnyčios krikšto metrikų knygoje 1760 m. Kaimo žemė, atrodo, XVI–XIX a. priklausė Liliškių dvarui. Pažymėtas 1865 m. topografiniame žemėlapyje. 1923 m. 11 ūkis 54 gyventojai.

## Gyventojai

## Šaltiniai
Teodoro Obiang Nguema Mbasogo

**Teodoro Obiang Nguema Mbasogo** (g. 1942 m. birželio 5 d.) – Pusiaujo Gvinėjos prezidentas, einantis šias pareigas nuo 1979 m.

Mbasogo gimė Akoanako miestelyje. Šalies kolonizavimo laikais jis prisijungė prie šalies kariuomenės ir buvo karinės akademijos Saragosoje (Ispanija) narys.

Mbasago prieš tapdamas prezidentu dirbo įvairiuose darbuose – jis buvo Bioko meru, šios salos kalėjimo vadovu ir šalies karinių pajėgų vadu.

Prezidentu jis tapo, kai suorganizavo ir įvykdė pirmojo šalies prezidento Francisco Macias Nguema nuvertimą. Nguema buvo nuteistas mirties bausme ir vėliau sušaudytas.

Tapęs nauju šalies prezidentu Mbasago pareiškė, kad jis stengsis pakelti šalies lygį ir taisys pirmojo prezidento padarytas klaidas.

1982 m. buvo įteisinta naujoji šalies konstitucija, o prezidentas perrinktas naujai septynerių metų kadencijai kaip vienintelis kandidatas. Ta pati istorija pasikartojo ir 1996 bei 2002 m. rinkimuose.

Nors nuo 1991 m. šalyje gali veikti daug partijų, vienintelė tikra partija šalyje yra prezidento prižiūrima Pusiaujo Gvinėjos demokratų partija.

JAV leidžiamo žurnalo "Parade" 2003 metais sudarytame baisiausių šiuolaikinių diktatorių reitinge Teodoro Obiang Nguema Mbasogo užėmė šeštą vietą.

2021 m. lapkritį Teodoro Obiang Nguema Mbasogo per savo partijos kongresą buvo paskirtas kandidatu šeštajai kadencijai 2023 m. rinkimuose.

|-
Akoakanas

**Akoakanas** (*Acoacán*) – nedidelis miestelis rytų Pusiaujo Gvinėjoje. 

Akoakanas priklauso Vele Nzaso provincijai. Miestelis žinomas dėl to, kad jame gimė antrasis ir dabartinis šalies prezidentas Teodoro Obiang Nguema Mbasogo.
Ignacio Milam Tang

**Ignacio Milam Tang** – Pusiaujo Gvinėjos politikas, buvęs šalies ministras pirmininkas. Jis priklauso Pusiaujo Gvinėjos demokratų partijai.

Tangas priklauso Beti-pahuinų tautų grupei. Anksčiau Tangas dirbo šalies jaunimo ir sporto reikalų ministru, o 2001 m. vasario 26 d. jis tapo tuometinės vyriausybės nariu. 2006 m. sausio 10 d. buvo pranešta, kad Tangas paskirtas Pusiaujo Gvinėjos ambasadoriumi Ispanijoje. Šiose pareigose jis dirbo iki 2008 m. liepos.

Šalies prezidentas Teodoro Obiang Nguema Mbasogo Tangą paskyrė premjeru 2008 m. liepos 8 d. Jis pakeitė iki tol šias pareigas ėjusį Ricardo Mangue Obama Nfubea. Tangas tapo pirmasis Beti-pahuinų tautinės grupės premjeras nuo 1979 m., kai šalies prezidentu tapo Mbasogo.

## Išnašos

|-
Bryliškės

**Bryliškės** – kaimas Molėtų rajono savivaldybėje, 10 km į šiaurės rytus nuo Suginčių.

## Etimologija

Vardas kilęs iš asmenvardžio *Bryla*. Manoma, kad XVI a. kaimo vardas Gernikuliai (Vilniaus tijūnystės inventoriuje *Gernikuly*) tapatintinas su dab. Bryliškėmis.

## Istorija

Kaimas XVI–XVIII a. priklausė Inturkės seniūnijai, XIX a. Inturkės valstybiniam dvarui. Bryliškių vienkiemis užrašytas 1829 m. Kuktiškių bažnyčios krikšto metrikų knygoje Nr. 8. Vienkiemis pažymėtas 1865 m. topografinime žemėlapyje.

## Gyventojai

1923 metais 3 ūkiai 22 gyv.

## Šaltiniai
Pusiaujo Gvinėjos prezidentas

**Pusiaujo Gvinėjos prezidentas** – vyriausiasis Pusiaujo Gvinėjos vadovas. Viena jo kadencija trunka 7 metus. Dabartinis šalies prezidentas yra Teodoro Obiang Nguema Mbasogo, kuris eina šias pareigas nuo 1979 m.

## [[2002]] m. prezidento rinkimų rezultatai

## Pusiaujo Gvinėjos prezidentų sąrašas
Antaniškis (Molėtai)

**Antaniškis** – viensėdis Molėtų rajono savivaldybėje, 8 km į rytus nuo Suginčių, Poviliškio miške, netoli Martyniškio viensėdžio.

## Istorija

Molėtų parapijos 1846 m. sąraše yra Natančiškio vienkiemis, kuris tapatintinas su dab. Antaniškiu. Seniau, matyt, priklausė Vikėnų kaimui, kadangi rašoma, jog Antaniškio (Vikėnų) vs. XIX a. antroje pusėje priklausė Alantos valsčiui.

## Gyventojai

1923 m. buvo 1 ūkis 5 gyventojai.

## Šaltiniai
Aušra (Molėtai)

**Aušra** – viensėdis Molėtų rajono savivaldybėje, 8 km į šiaurės rytus nuo Suginčių, prie Vikėnų kaimo.

## Istorija

Vardas suteiktas po I pasaulinio karo.

## Gyventojai

1923 metais 1 ūkis 3 gyventojai.

## Šaltiniai
Malangenas

**Malangenas** () – fjordas () ir vietovė, o anksčiau – ir savivaldybė Tromsės apygardoje. Dabar buvusios savivaldybės teritorija padalinta Balsfjordo, Lenviko ir Molselvo () savivaldybėms.

Manoma, kad pavadinimas *Malangen* galbūt kilęs iš  'maišas, krepšys', kas atspindi maišišką fjordo formą. Tas pats *mál* galbūt slypi ir Molselvos (*Målselva*) upės, kuri įteka į Malangeno fjordą iš *Målselv* ir *Bardu* slėnių, pavadinime.


File:Malangen (12).jpg|Malangeno fjordas nuo *Skinnkollen* kalno (šiaurės vakarų Senja)
File:Malangen (1).jpg|Malangeno fjordo pakrantė
File:Malangen (2).jpg|Malangeno fjordas
Molselva

**Molselva** () – upė Tromsės apygardoje (Norvegija).

Molselvos vardu pavadinta Molselvo savivaldybė () ir Molselvdaleno slėnis ().

Upės ištakų aukštis – 120 m, baseino plotas 6144 km². Intakai – upės Divielva, Tamokelva ir Barduelva.

Upė įteka į Molselvos fjordą (), kuris yra Malangeno fjordo atšaka

## Nuorodos
Molselvdaleno slėnis

**Molselvdalenas** () – didžiausias Tromsės apskrities (Norvegija) slėnis, pereinantis į Molselvos fjordą ().

Molselvdaleno slėnio kraštovaizdis primena *Østerdalen* slėnį. Slėniu teka Molselva.
Slėnį XVIII a. apgyvendino išeiviai valstiečiai iš *Østerdalen* ir *Gudbrandsdalen*.
 
## Išnašos
Doteniai

**Doteniai** – kaimas Molėtų rajono savivaldybėje, 15 km į šiaurės rytus nuo Suginčių.

## Etimologija

Kaimo vardas yra kilęs iš pavardės *Dotenis*. Dabar gyventojai kaimo vardą taria *Deteniai*, plg. 1923 m. *Detėnų km.*

## Istorija

1691 m. kaimas minimas Molėtų bažnyčios krikšto metrikų knygoje. Kuktiškių parapijos santuokos metrikų knygoje 1704 m. įrašyta *de Datenie*. Toje pačioje Kuktiškių metrikų knygoje 1731 m. užrašytas Juozapas Dotenis iš Dotenių kaimo: *Testibus Josepho Datenis de Datenie*.

## Gyventojai

1923 m. 5 ūkiai 22 gyv.

## Šaltiniai
Petras Kadziauskas

**Petras Kadziauskas** (1902 m. spalio 20 d. Menciškėje, Seinų apskritis, Kapčiamiesčio valsčius, kitais duomenimis Vidugiriuose  – 1987 m. vasario 3 d. Vilniuje) – agronomas, mokslininkas.

## Biografija
Mokėsi Seinų pradinėje mokykloje, 1925 m. baigė Seinų „Žiburio“ gimnaziją Lazdijuose. 1928 m. gavo Dotnuvos žemės ūkio akademijos baigimo diplomą. 1960 m. apgynė žemės ūkio mokslų kandidato disertaciją.

1930 m. dirbo Alytaus bandymų stotyje, 1931–1944 m. vadovavo Dotnuvos lauko bandymo ūkiui, vėliau Joniškėlio bandymų stoties vedėjas. 1951–1957 m. dirbo Lietuvos žemės ūkio ministerijoje, vėliau buvo paskirtas Žemdirbystės instituto Vokės filialo žemdirbystės skyriaus vedėju. Agrotechnikos klausimais paskelbė eilę mokslinių straipsnių.

## Bibliografija
* Ražienų dirbimo ir paruošimo vasarojaus sėjai bandymai, 1938 m.
* Antramečių dobilienų dirbimo bandymai Žemės ūkio akademijos Tyrimo įstaigos bandymų stotyse 1931–1937, 1940 m.

## Šaltiniai
Janušonių tvenkinys

**Janušonių tvenkinys** – tvenkinys Kauno rajone, Babtų seniūnijoje, Gynios upės slėnyje, 9,4 km nuo upės žiočių. Plotas 61,9 ha. Gylis siekia 6,8 m. Tvenkinio ilgis iš pietryčių į šiaurės vakarus – 4,04 km, plotis – iki 0,23 km. Altitudė 44,5 m. Krantai daugiausia aukšti. Už 2,1 km į aukštupio pusę tvenkinį kerta kelias , pastatytas Janušonių tvenkinio tiltas.

Aplinkui plyti dirbami laukai. Priešsroviui iškart telkšo Pociūnų tvenkinys. Tvenkinio pietinį trečdalį skersai kerta kelias . Tvenkinio vanduo naudojamas laukų drėkinimui. Įrengtas 1977 m. Prie Janušonių tvenkinio esantys kaimai: Janušoniai, Kikoniai, Rokiškis, Pociūnai, Vimbarai, Antagynė.

2010 m. pastatyta 100 kW galios mažoji hidroelektrinė.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Jaurys

**Jaurys** – ežeras rytų Lietuvoje, Molėtų rajone, 9 km į šiaurės rytus nuo Molėtų, 1,5 km į rytus nuo Toliejų. Įeina į Labanoro regioninį parką. Ilgis rytų – vakarų kryptimi 1,36 km, plotis iki 0,3 km. Altitudė 151,9 m. Krantai aukšti, tik vakarinis ir rytinis ežero galai žemi ir pelkėti. Iš rytų ežerą supa Damošiškių miškas, kitose pakrantėse plyti pievos ir dirbami laukai. Į ežerą įteka 3 upeliai, vienas jų – iš Jauriuko ežero, telkšančio toje pačioje pelkėje (rytuose) su Jaurio ežeru. Ežeras nenutekantis, priklauso Stirnių ežero intako S-1 baseinui (Žeimenos upės baseinas).

Prie Jaurio esantys kaimai: Gečionys, Garneliškės, Gaidžiai.

## Etimologija

Ežerėvardis *Jaurỹs* kilo nuo žodžio *jaura* („šlapia žemė, klampynė, bala“).

## Šaltiniai
Lietuva 2009 m. pasaulio lengvosios atletikos čempionate

}}|}|0}}
**Sidabras**
**Bronza**
**Suma**
|}
**[[Lietuva]] [[Lengvosios atletikos pasaulio čempionatas|lengvosios atletikos pasaulio čempionate]]** dalyvavo 9 kartą. Šaliai atstovavo 15 atletų 10 sporto šakų. Aukščiausias pasiekimas - 4 vieta disko metimo rungtyje pasiekta Virgilijaus Aleknos. Lietuvos atletų komandą buvo sudaryta pagal 2009 m. Lietuvos lengvosios atletikos čempionato rezultatus.

## Dalyviai

## Rezultatai

**AR** – asmeninis rekordas.

## Nuorodos
*Oficialus varžybų puslapis
Žandikaulio traškėjimas

**Žandikaulio traškėjimas** – vienas žandikaulio sąnario sutrikimų. Kramtant arba žiovaujant žandikaulio sąnariai skleidžia tokius garsiu traškėjimo garsus, kad žandikaulio traškėjimą girdi ne tik pats pacientas, bet ir aplinkiniai.

## Priežastys
Žandikaulio sąnario traškėjimas dažniausiai atsiranda dėl išsprūdusių iš savo vietos sąnarinių diskų - tą pirmasis pasaulyje 1930 m. nustatė amerikiečių gydytojas James Bray Costen, kurio vardu ir pavadintas Costeno sindromas (, vėliau pakeistas kitu terminu - kraniomandibulinė disfunkcija).

Galimos priežastys: netaisyklingas sąkandis (netaisyklingas sukandimas), dantų praradimas, apatinio žandikaulio padėties pokyčiai ir kt. 

## Gydymas
Žandikaulio traškėjimas gydomas specialiomis sukandiminėmis plokštelėmis, prieš tai atlikus išsamią žandikaulio sąnario diagnostiką. Odontologai, kurie specializuojasi konkrečiai žandikaulio sąnario sutrikimų gydyme, be chirurginio įsikišimo išgydo 99 % visų pacientų.
Sadūto tūto

**Sadūto tūto** – 1975 m. Lietuvos kino studijoje sukurtas vaidybinis filmas. Drama. Filmo trukmė – 78 min.

## Kūrybinė grupė
* Scenarijaus autorius ir meno vadovas – Vytautas Žalakevičius
* Režisierius statytojas – Almantas Grikevičius
* Operatorius – Donatas Pečiūra
* Dailininkas – Algimantas Švažas
* Montažo režisierė – Vanda Survilienė
* Kostiumų dailininkė – Irena Norvaišienė-Vabalienė
* Kompozitorius – Viačeslavas Ganelinas
* Garso operatorius – Julijonas Batuneris
* Filme panaudoti S. Eidrigevičiaus paveikslai.

## Vaidina
* Juozas Budraitis – *Petras Minkus*
* Regimantas Adomaitis – *Povilas Baibokas*
* Eugenija Pleškytė – *Marija, jo žmona*
* Nijolė Lepeškaitė – *Ūla*
* Bronius Babkauskas – *eigulys, jos tėvas*
* Algis Žaliaduonis – *tėvukas*
* Aurimas Babkauskas – *Varnas*
* Danutė Krištopaitytė – *jaunoji*
* Romualdas Ramanauskas – *jaunasis*
* Algirdas Pintukas – *milicininkas*
* Eglė Gabrėnaitė – *moteris kapinėse*
* Vladas Jurkūnas – *mokyklos vedėjas*
* Valerijonas Derkintis – *sargas Baltramiejus*
* Steponas Kosmauskas – *gydytojas*
* *Petro komunaliniai kaimynai* – Agnė Gregorauskaitė, Elena Žalinkevičaitė-Petrauskienė, Alfonsas Radzevičius, Jonas Pakulis, Bronė Braškytė
* taip pat Kazys Vitkus, Ada Budrikaitė, Algirdas Grašys, Rudolfas Jansonas, Juozas Jaruševičius, Gediminas Karka, Sigitas Ramelis, Juozas Urmanavičius, Vladas Bagdonas, Jūratė Onaitytė, L. Ugianskaitė, A. Butkus ir kiti.

## Siužetas
Šiame filme keistai susipina realūs ir kūrybingo žmogaus vaizduotėje vykstantys įvykiai. Petras – nevykėlis skulptorius, gyvenimui užsidirbantis dėstydamas mokykloje piešimą ir darydamas antkapius. Jam sunku surasti bendrą kalbą su aplinkiniais. Jam lengva tik su vaikais. Problemų turi ir jo draugas dailininkas Povilas. Kaip susitaikyti su aplinkiniu pasauliu – tokią problemą sprendžia filmo herojai.

Filmas kritikų ir kino vadovų buvo įvertintas kaip nepavykęs, o dėl atvirai parodyto meno žmonių gyvenimo už Lietuvos ribų nebuvo rodomas.

## Nuorodos
* Filmo svetainė
* Filmo ištraukos
* Visas filmas (įgarsinta rusų k.)
Gerd Kanter

**Gerd Kanter** (g. 1979 m. gegužės 6 d. Taline) – Estijos disko metikas. Olimpinis ir pasaulio čempionas.

Kanter asmeninis rekordas yra 73,38 m. Tai 3 pasiekimas pasaulyje po Virgilijaus Aleknos ir Jürgen Schult.

## Pasiekimai

## Nuorodos
* Kanter IAAF tinklalapyje
Jonas Karčiauskas (1921)

**Jonas Karčiauskas** (1921 m. spalio 16 d. Kuršėnų valsčiuje, Padvarninkuose – 2005 m. Punske Lenkijoje) – Lietuvos ir Lenkijos lietuvių mokytojas, poetas, „Aušros“ žurnalo redaktorius.

## Biografija
Baigė Šiaulių mokytojų seminariją, vėliau – Šiaulių pedagoginį institutą. Dirbo Papilės progimnazijos, vėliau Tryškių progimnazijos vedėju. 1958 m. su šeima persikėlė į Lenkiją ir mokytojavo Punsko pradžios mokykloje, vėliau Punsko licėjuje dėstė lietuvių kalbą bei fizinį lavinimą. Nuo 1972 m. liepos mėnesio dvejus metus redagavo Lenkijos lietuvių dvisavaitinį žurnalą „Aušrą“. Vėliau dirbo režisieriumi Punsko lietuvių kultūros namų Klojimo teatre, rinko tautosaką ir ugdė jaunuosius literatus. Rašė eiles, kurias spausdino Lenkijos lietuvių spaudoje. Kūryba skelbta ir poezijos rinkiniuose „Būki mums motina“, „Balsai iš toli“,
„Lietuvių kurybos antologijoje“. Dalyvaudavo „Poezijos pavasario“ renginiuose.

## Šaltiniai
* Vytautas Vanagas. Lietuvių rašytojų sąvadas. Vaga, Vilnius, 1987
* Lietuvių kurybos antologija. Aušra, Punskas, 2000/01
Geri vyrukai

**Geri vyrukai** () – 1990-ųjų amerikiečių draminis filmas, kurio režisierius Martinas Skorsezė. Filmas yra paremtas neišgalvota knyga *Wiseguy*, kurią parašė Nicholas Pillegi. Filmas pasakoja apie trijų gangsterių pakilimą ir kritimą, kuris tesėsi tris dešimtmečius.
Javapjovė

**Javapjovė** – mašina, skirta javams pjauti. Būna grėblinė (kertamoji), pėdarišė ir pradalginė.

Kertamosios Lietuvoje buvo žinomos jau XIX a. pirmoje pusėje. Jas dvarininkai pirkdavo užsienyje, taip pat pagal jų pavyzdį pasidirbdavo vietinėse dirbtuvse. Žinoma, kad 1857 m. vietinio dabo kertamoji buvo sukonstruota Gervėčiuose (dab. Baltarusija) ir pavadinta lietuviškąja kertamąja. Lietuvoje XX a. vid. daugiausia naudotos grėblinės javapjovės (importuotos iš TSRS, Švedijos, Vokietijos, JAV). Vėliau jas palaipsniui pakeitė javų kombainai. Pėdarišės Lietuvoje naudotos nedažnai. Pradalginės javapjovės naudojamos nuimant javus kombainu atskirtiniu būdu.

## Šaltiniai
Silvestras III

**Silvestras III** (*Silvestro III*, gimimo vardas **Giovanni dei Crescenzi – Ottaviani**, gimė Romoje – m. apie 1063 metus, mirties data tiksliai nežinoma, palaidojimo vieta nežinoma) – užėmė pontifiko sostą apie 2 mėnesius 1045 metais.

## Biografija

Išvarius Benediktą IX iš Romos 1044 metų spalį, naujuoju popiežiumi 1046 sausį išrinktas Silvestras III. Benediktas IX ekskomunikavo naująjį popiežių ir po dviejų mėnesių jėga užėmė Romos miestą. Silvestras III pabėgo į Sabinos miestą, kurio vyskupu buvo iki pontifikato. Po beveik dvejų metų 1046 m. gruodį Bažnyčios susirinkimas Sutri mieste atmetė bet kokias Silvestro III pretenzijas į popiežiaus sostą ir nurodė jam atsisakyti Sabinos vyskupo vietos ir pasitraukti į vienuolyną. Šis reikalavimas nebuvo įvykdytas, nes vyskupo pareigose jis buvo bent iki 1062 metų. Naujasis Sabinos vyskupas įšventintas 1063 metais, todėl galima daryti išvadą, kad Silvestras mirė apie 1063 metus.

Nors kai kurie šaltiniai Silvestrą III mini kaip antipopiežių, jis išlieka oficialiuose Vatikano popiežių sąrašuose.

## Šaltiniai



## Nuorodos
* Sąrašas:Popiežiai
Benediktas IX

**Benediktas IX** (*Benedictus IX*, gimimo vardas **Romano dei Conti di Tuscolo**, gimė apie 1012 m. Romoje – m. 1085 m. spalio 5 d. mirties data tiksliai nežinoma, kiti šaltiniai nurodo 1065 m., palaidotas Grottaferrata vienuolyne, Italijoje, kapas sunaikintas Antro pasaulinio karo metu) – vienas prieštaringiausių pontifikų Bažnyčios istorijoje, vienintelis žmogus užėmęs popiežiaus vietą daugiau nei vieną kartą, vienintelis popiežius pardavęs pontifiko sostą.

## Biografija
Gimė grafų Tuskulų šeimoje, popiežių Benedikto VIII ir Jono XIX sūnėnas. Gimimo data nėra tiksliai žinoma, kai kurių šaltinių teigimu Benediktui IX buvo 18-20 metų jam tapus popiežiumi, kiti nurodo 11-12 metų amžių.

Popiežiaus amžininkai labai neigiamai vertino jo valdymą ir gyvenimo būdą. Šventasis Petras Damianas apibūdino jį „besimaudantis amoralume“ ir „demonas popiežiaus rūbais“. Popiežius Silvestras III savo trečiojoje *Dialogų* knygoje taip apibūdina Benedikto valdymą „...jo prievartavimai, žmogžudystės ir kiti nenusakomi dalykai. Jo, kaip popiežiaus, gyvenimas buvo toks niekšiškas, toks nešvarus, toks prastas, kad aš drebu vien nuo minties apie tai“.

1036 m. jis trumpam buvo priverstas bėgti iš Romos, bet padedamas imperatoriaus Konrado II grįžo. 1044 m. vėl išvytas iš miesto ir popiežiumi išrinktas Silvestras III. 1045 m balandį jėga susigrąžino pontifiko sostą.

1045 metų gegužę atsisakė sosto ir pardavė jį savo krikštatėviui, pasivadinusiam Grigalius VI. Benediktas IX greitai pasigailėjo savo sprendimo ir 1046 liepą užėmė Romos miestą, tapdamas nominaliu jo vadovų, nors popiežiumi išliko Grigalius VI. Tou pačiu metu nuverstas Silvestras III irgi bandė ginčyti savo teises į sostą.

Įsikišus Vokietijos karaliui Henrikui III buvo surengtas sinodas Sutri mieste 1046 metų gruodį. Susirinkimas atmetė Benedikto IX ir Silvestro III pretenzijas į popiežiaus sostą, Grigaliui VI pasiūlė atsisakyti sosto, ką jis ir padarė. Naujuoju popiežiumi išrinktas Klemensas II.

Benediktas IX nedalyvavo susirinkime ir nepripažino jo sprendimų. Mirus Klemensui II 1047 metų spalį, Benediktas gruodį užėmė Laterano baziliką, bet buvo išvytas iš miesto vokiečių 1048 metų liepą. Popiežiumi išrinktas Damasas II. Benediktas neatvyko į teismo procesą kaltinusi jį simonija (dvasininkų pareigų pirkimas, pardavimas) ir buvo ekskomunikuotas. Tolesnis Benedikto likimas nėra tiksliai žinomas.

## Šaltiniai



## Nuorodos
* Sąrašas:Popiežiai
Žolės šaknys

**Žolės šaknys** - 1988 m. Lietuvos kino studijoje pagal V. Jasukaitytės apysakų ciklą „Stebuklinga patvorių žolė“ sukurtas meninis filmas.

## Kūrybinė grupė
*Scenarijaus autorė - Vidmantė Jasukaitytė
*Režisierius statytojas - Gytis Lukšas
*Operatorius statytojas - Jonas Gricius
*Dailininkas - Augis Kepežinskas
*Kompozitorius - Bronius Kutavičius. 

## Vaidina
*Petras Venslovas
*Galina Dauguvietytė
*Irena Kriauzaitė
*Aldona Janušauskaitė 
*Vladas Bagdonas ir kiti.

## Šaltiniai
Metamorphosis

**Metamorphosis** yra šeštasis Kalifornijos hard rock grupės Papa Roach albumas išleistas 2009 kovo 24-ą. Numatytas albumo pavadinimas buvo *Days of War, Nights of Love* - lyriška citata iš dainos "No More Secrets" iš ankstesnio albumo *[[The Paramour Sessions]]*. Albume taip pat yra dvi atskiros dainos - "Days of War" ir "Nights of Love".

## Dainų sąrašas
# "Days of War" - 1:25
# "Change or Die" - 3:19
# "Hollywood Whore" - 3:56
# "I Almost Told You That I Loved You" - 3:12
# "Lifeline" - 4:18
# "Had Enough" - 4:02
# "Live This Down" - 3:36
# "March Out of the Darkness" - 4:22
# "Into the Light" - 3:28
# "Carry Me" - 4:26
# "Nights of Love" - 5:16
# "State of Emergency" - 5:00

## Grupės nariai
* Jacoby Shaddix - vokalas
* Jerry Horton - gitara, vokalai
* Tobin Esperance - bosinė gitara, vokalai
* Tony Palermo - būgnai, perkusija
Varsnos (žurnalas)

**„Varsnos”** – Lenkijos lietuvių bendruomenės Varšuvos skyriaus 1971–1972 m. leistas nuo valdžios nepriklausomas mėnesinis žurnalas.

## Istorija
Ėjo kas du mėnesiai. Iš viso išėjo 6 dvigubi numeriai.  Leidinio iniciatoriai: Bronius Mickevičius ir Rimas Vaina, redaguodavo Vlada Pajaujienė; straipsnių tematika – Lietuvos istorija, kultūra. „Varsnos” buvo leidžiamos visuomeniniais pagrindais, leidėjai patys turėjo susirasti popierių (kas planinės ekonomikos sąlygomis buvo beveik neįmanoma), už spausdinimą sumokėdavo tautiečiai iš Vakarų. 2000 egz. tiražą savanoriai išplatindavo per kelias dienas: Smalėnų apylinkėje darbavosi Kostas Sidaris, Juodeliškėse – Gediminas Kraužlys, Aradnykuose – Sigitas Krakauskas.

1972 m., po spaudimo iš Tarybų Lietuvos , tuometinė lenkų komunistinė valdžia žurnalo leidimą sustabdė.

## Šaltiniai
The Paramour Sessions

**The Paramour Sessions** yra penktasis Kalifornijos hard rock grupės Papa Roach albumas, išleistas 2006 rugsėjo 12. Šiame albume yra keturi singlai - "...To Be Loved", "Forever", "Time Is Running Out" ir "Reckless".

## Dainų sąrašas
# "...To Be Loved" - 3:03
# "Alive (N' Out Of Control)" - 3:22
# "Crash" - 3:21
# "The World Around You" - 4:35
# "Forever" - 4:06
# "I Devise My Own Demise" - 3:36
# "Time Is Running Out" - 3:23
# "What Do You Do?" - 4:22
# "My Heart Is A Fist" - 4:58
# "No More Secrets" - 3:15
# "Reckless" - 3:34
# "The Fire" - 3:32
# "Roses On My Grave" - 3:13

## Grupės nariai
* Jacoby Shaddix - vokalas
* Jerry Horton - gitara, vokalai
* Tobin Esperance - bosinė gitara, vokalai
* Dave Buckner - būgnai, perkusija
Getting Away with Murder

***Getting Away with Murder*** yra ketvirtas Kalifornijos hard rock grupės Papa Roach albumas, išleistas 2004 rugpjūčio 31. Albumas pasiekė net #17 vietą Billboard 200 topuose. 

## Dainų sąrašas
# Blood (Empty Promises) - 2:55
# Not Listening - 3:09
# Stop Looking Start Seeing - 3:07
# Take Me - 3:26
# Getting Away with Murder - 3:12
# Be Free - 3:17
# Done with You - 2:52
# Scars - 3:28
# Sometimes - 3:07
# Blanket of Fear - 3:21
# Tyranny of Normality - 2:40
# Do or Die - 3:25

## Grupės nariai
* Jacoby Shaddix - vokalas
* Jerry Horton - gitara, vokalai
* Tobin Esperance - bosinė gitara, vokalai
* Dave Buckner - būgnai, perkusija
Marupės savivaldybė

**Marupės savivaldybė** () – administracinis vienetas vidurio Latvijoje, Vidžemėje. Ribojasi su Tukumo, Jelgavos ir Uolainės savivaldybėmis, Rygos ir Jūrmalos miestais. Plotas 347,3 km², 32 824 gyventojai (2021 m.). Administracinis centras – Marupė.

## Istorija
Dabartinė savivaldybė sudaryta 2021 m. liepos 1 d., sujungus Babytės ir ankstesniąją Marupės savivaldybę.

Ankstesnioji Marupės savivaldybė sudaryta 2009 m. reformos metu iš Rygos rajono dalies. Į smulkesnius vienetus nebuvo suskirstyta, turėjo 103,8 km² plotą ir 21 577 gyventojus (2021 m.). Administracinis centras buvo Marupėje.

## Suskirstymas
Savivaldybė skirstoma į 3 valsčius:

* Babytės valsčių
* Marupės valsčių
* Salos valsčių

## Šaltiniai
Mazsalacos savivaldybė

**Mazsalacos savivaldybė** () – buvęs administracinis vienetas šiaurės Latvijoje, Vidžemėje. Administracinis centras – Mazsalaca. Savivaldybė sudaryta 2009 m. reformos metu iš Valmieros rajono dalies. Buvo suskirstyta į 1 miestą (Mazsalacą) ir 4 valsčius: Mazsalacos, Ramatos, Sėlių, Skankalnės. Po 2021 m. administracinės-teritorinės reformos panaikinta, prijungta prie naujos Valmieros savivaldybės.

## Šaltiniai
Dovainiškis (Molėtai)

**Dovainiškis** – kaimas Molėtų rajono savivaldybėje, 6 km į šiaurės rytus nuo Suginčių, prie Kašeikių dvaro. 

## Istorija

1865 m. topografiniame žemėlapyje Kašeikių dvaro palivarkas, XIX a. antrojoje pusėje priklausęs Vainickiui. 1872 m. Dovainišyje gyveno dvarininkas Anupras Čechovičius. XIX a. pab. ar XX a. pr. Dovainiškio žemę nupirko du ūkininkai: Juodka ir Guobys. 1923 m. vienkiemyje buvo 2 ūkiai 13 gyv. Vietos žmonių liudijimu pokario metais senasis Guobys dėl savo pažiūrų partizanų buvo nušautas.

## Gyventojai

## Šaltiniai
Diomedas iš Trakijos

**Diomedas iš Trakijos** graikų mitologijoje – Trakijos karalius, milžinas, dievo Arėjo ir nimfos Kirenės sūnus. Jis gyveno prie Juodosios jūros ir valdė karingą bistonų gentį. Jis žinomas dėl savo keturių mėsėdžių žirgų, kuriuos pavogė Heraklis atlikdamas vieną iš dvylikos žygdarbių. Vogdamas arklius, Heraklis nužudė Diomedą.

## Heraklis ir Diomedo kumelės
Aštuntas iš dvylikos Heraklio žygdarbių buvo pavogti Diomedo arklius. Vienoje istorijos versijoje Heraklis pasiėmė Abderą ir kitus jo pasekėjus jam padėti. Jie pagrobė arklius ir buvo vaikomi Diomedo vyrų. Heraklis nežinojo, kad arkliai turi būti laikomi pririšti prie bronzinių ėdžių. Heraklis paliko Abderusą vyriausiu prižiūrėti arklius, kol jis kovėsi su Diomedu, bet arkliai suėdė Abderusą. Keršydamas Heraklis Diomedą sušėrė jo paties arkliams, tada įkūrė Abderą šalia vaikino kapo.
Ežerys

**Ežerys** – kaimas Molėtų rajono savivaldybėje, 3 km į šiaurę nuo Suginčių, prie Molėtų-Utenos plento. Kaimo vardas kilo nuo *Ežero* vardo, kuris dabar numelioruotas, labai nusekęs.

## Istorija

1597–1610 m. keletą kartų minimas Antaželvų dvaras (*Dvorec Antoželvianskij* ir pan.), kuris galbūt tapatintinas su dab. Želvų kaimu, o tam dvarui priklausė dykra *Ozerovščyzna*, kuri gali būti dab. Ežerys).

XIX a. (o gal ir XVIII a.) Ežerys priklausė Suginčių dvarui. 1853 m. Utenos parapijos gyvenamųjų vietų sąraše *Jezioryšče*. Kaimas pažymėtas 1812 ir 1865 m. topografiniuose žemėlapiuose. XIX a. viduryje Suginčių dvaro palivarkas. 1866 m. Suginčių dvaro savininkė Michailovska iš šio palivarko paskyrė bežemiams 45 dešimtines žemės. 1882 m. Ežeris nuomavo dvarininkas Paškevičius.

XX a. pradžioje gatvinis kaimas, neišsiskirstęs į vienkiemius. Dalis pirkių buvo dūminės. Iki 1927 m. priklausė Utenos, po to Suginčių parapijai. 1936 m. iš 7 ūkininkų 5 nemokėjo pasirašyti. Dabar išlikusi viena sodyba.

## Gyventojai

1923 m. 7 ūkiai 28 gyv.

## Šaltiniai
Malpilio savivaldybė

**Malpilio savivaldybė** () – buvęs administracinis vienetas vidurio Latvijoje, Vidžemėje. Administracinis centras – Malpilis. Savivaldybė sudaryta 2009 m. reformos metu iš Rygos rajono dalies (Malpilio valsčiaus). Į smulkesnius vienetus nebuvo suskirstyta. Po 2021 m. administracinės-teritorinės reformos panaikinta, prijungta prie naujos Siguldos savivaldybės.

## Šaltiniai
Kirenė

**Kirenė** ( – „nepriklausoma karalienė“) graikų mitologijoje – nimfa, lapitų karaliaus Hipsėjaus ir Najadės Chlidanopės duktė. V amžiuje pr. m. e. poetas Pindaras pasakoja (Pitiečių Odė 9), kad kartą Kirenė susigrūmė su liūtu, kuris užpuolė tėvo bandą. Tai stebėjęs dievas Apolonas ją pamilo ir nunešė ją nuo Peliono Tesalijoje į Libiją. Ten jis jai įkūrė jos vardo miestą, kurio valdove padare mylimąją. Su Apolonu Kirenė susilaukė Aristajaus ir pranašo Idmono.

Greičiausiai kita **Kirenė** su dievu Arėju buvo milžino Trakijos karaliaus Diomedo motina .
Fenestela

**Fenestela** (g. 52 m. pr. m. e. – m. 19 m. e. m. arba 35 m. pr. m. e. – 36 m. e. m.) – lotynų poetas ir analistas, kurio darbai, analai, yra prarasti.

Jo darbai vertingi tiek antikvariniu požiūriu bei kaip galutinio Romos respublikos amžiaus svarbūs istoriniai šaltiniais. Fenestela kaip šaltinį naudojo I amžiaus istorikas Plinijus Senasis, II amžiaus biografas Seutonijus ir IV amžiaus gramatikas Diomedas.

Fenestelos analus sudarė bent 22 knygos, kurios tikrai apėmė 59 pr. m. e. metus, tačiau tikslus periodas nežinomas. Išliko keli fragmentai priskiriami Fenestelai. Jų temos įvairios: kreipimasis į žmones (provokacija), dramblių naudojimas žaidynėse, auksinių žiedų nešiojimas, togos gaminimui naudojamas medžiagos, Terenco ir Cicerono gyvenimo detalės.
Iecava

**Iecava** – miestas (nuo 2021 m.) pietų Latvijoje, prie Iecavos upės. 5736 gyventojai (2021 m.). Veikia Iecavos liuteronų bažnyčia. 

## Istorija
1492 m. pirmą kartą pamininėta rašytiniuose šaltiniuose. Iki XX a. buvo žinoma vokišku vardu *Gross Eckau*. 

1812 m. Napoleono armijų įsiveržimo į Rusijos imperiją metu, ties Iecava įvyko Iecavos (Eckau) mūšis, kurį laimėjo Ž. Makdonaldo vadovaujamos prancūzų pajėgos. 

1963–1990 m. miesto tipo gyvenvietė. 2009–2021 m. Iecavos savivaldybės centras.

## Transportas
Svarbus Latvijos transporto centras. Per Iecavą nutiesta Latvijos A7 magistralė, kuri yra ir Via Baltica kelio dalis. 5 km nuo miesto centro eina geležinkelio linija „Jekabpilis-Jelgava“, prie kurios įsikūrusi Iecavos geležinkelio stotis. 1962 m. Iecavą pasiekė pirmasis Latvijoje gamtinių dujų dujotiekis.

## Sportas
* FK Iecava – futbolo klubas;
: FK Iecava (moterys) – moterų futbolo ekipa;

## Galerija

Vaizdas:Iecava 20180616.jpg|Senovinė architektūra


## Šaltiniai
Filoktetas

**Filoktetas** () graikų mitologijoje - Melibojos karaliaus Pojo (*Poeas*) sūnus, didvyris dalyvavęs Trojos kare. Jis buvo garsus šaulys. Tapo bent dviejų Sofoklio pjesių veikėju, viena iš jų pavadinta jo vardu. Buvo taip pat vienos Aischilo ir Euripido pjesės veikėju. Tačiau tik Sofoklio pjesė išliko, kitos buvo prarastos. 

Filoktetas taip pat minimas Homero Iliadoje, antroje knygoje aprašoma jo tremtis į Lemno salą, kaip jam įkanda gyvatė, bei kaip jis galiausiai grįžta pas graikus. Filokteto grįžimas aprašomas prarastoje mažojoje Iliadoje, kur jam sugrįžti padėjo Odisėjas ir Diomedas.

Kai pranašas atskleidė, kad Troja gali būti užimta tik kai kare padės Heraklio lankas ir strėlės (kuriuos turėjo Filoktetas), graikų kariai Odisėjas ir Diomedas arba Neoptolemas nuvyko pas Filoktetą ir įkalbėjo jį keliauti į Troją kartu. Ten jo žaizda išgijo, bei jis nužudė Parį, padėdamas nukariauti miestą. Vėliau grįžo namo, tačiau klajojo kaip kolonistas po pietinę Italiją, kur jis mirė mūšyje.
Guntiškis

**Guntiškis** – kaimas Molėtų rajono savivaldybėje, 8 km į vakarus nuo Suginčių prie Verbiškių.

## Istorija

XVII a. priklausė Čivylių arba Giedraičių vaitystei, XVIII a. Čivylių seniūnijai. Pirmąkart paminėtas 1636 m. Vilniaus tijūnystės inventoriuje. XVII–XVIII a. dar vadinamas Gudiškiu (*Gudziszki*). 1755 m. kaime gyveno Jokūbo Raukšo ir Lauryno Tarailio, 1765 m. – Lauryno Tarailio ir Jokūbo Petronio šeimos. 1789 m. kaime buvo 2 ūkiai ir 7 gyv. Kaimas mokėjo 39 auksinus 28 grašius mokesčio.

## Gyventojai

1923 m. kaime buvo 3 ūkiai 10 gyv.

## Šaltiniai
Zinaida Sendriūtė

**Zinaida Sendriūtė** (g. 1984 m. gruodžio 20 d.) – lietuvių lengvaatletė, disko metikė. Sportininkės asmeninis disko metimo rekordas – 60 m 70 cm, pasiektas 2010 m. liepos 28 d. Barselonoje.

2010 m. Europos čempionato atrankoje pasiekė geriausią sezono rezultatą (58,98 m), o finale du kartus gerino asmeninį rekordą (60,48 ir 60,70 m). Tai iki tol aukščiausia Lietuvos disko metikių vieta Europos čempionatuose.

## Pasiekimai
### Tarptautinės varžybos

### Lietuvos varžybos

## Nuorodos
* Zinaida Sendriūtė IAAF svetainėje
Airanas

**Airanas** – nealkoholinis gėrimas, kuris gaminamas jogurtą skiedžiant vandeniu. Kaip gaivusis gėrimas paplitęs daugybėje pasaulio virtuvių: islamo, balkanų, indijos, Didžiosios stepės virtuvėse. Yra vienas svarbiausių gaivinančių gėrimų daugybėje šalių.   

Gaminant airaną, jogurtas skiedžiamas šiltu vandeniu, gerai sumaišant. Kai kuriuose regionuose jis po to dar fermentuojamas kambario temperatūroje, siekiant gauti burbuliukus.

Geriamas gerai atšaldytas, su ledu, kartais paskaninant šiek tiek druska, mėta ar kitais prieskoniais. 

## Pavadinimo variantai
Airano pavadinimas (*ayran*) pirmiausia yra vartojamas turkų, kitose jai giminingose, taip pat ir daugelio Balkanų šalių kalbose. Tas pats gėrimas skirtingose musulmoniškose šalyse vadinamas skirtingai: **dugh** (), **abdugh**, **do** (Irane), **mastaw** (Kurdistane), **tahn** (Armėnijoje), **šenina** (Irake ir Jordane), **lassi** (Indijoje), **majjiga** (Maharaštroje), **majjige** (Karnatakoje), **moru** (Tamilnade), **čhaas** (Gudžarate).


Image:Tan-raffi kojian-IMG 3584.JPG|Armėniškas tahn
Image:Mint lassi.jpg|Indiškas lassi
Rosė (Nemunas)

**Rosė** () – upė Baltarusijoje; kairysis Nemuno intakas. Prasideda Valkavisko aukštumoje, teka į šiaurę. Prateka Porazavą, Valkaviską, Rosę, Krasnaselską. Įteka į Nemuną žemiau Mastų. Pirmieji kilometrai kanalizuoti, dviejose vietose patvenkta.
Ūla (reikšmės)

**Ūla** gali reikšti:

* Ūla – upė Dzūkijoje, Merkio intakas;
* Ūla – ežeras Varėnos rajone;
* Ūla – upė Baltarusijoje, Dauguvos intakas.
* Rudnia, bažnytkaimis Varėnos rajone, iki XVIII a. vadintas Ūla.
Klemensas II

**Klemensas II** (*Clemente II*, gimimo vardas **Suidger of Morsleben and Hornburg**, gimė 1005 m. Honburge, Žemutinėje Saksonijoje – mirė 1047 m. spalio 9 d., palaidotas Bambergo katedroje, Vokietija, tai vienintelis popiežiaus kapas išlikęs už Italijos ir Prancūzijos ribų) – Popiežius nuo 1046 m. gruodžio 25 d. iki mirties.

## Biografija
1040 m. tapo Bambergo miesto vyskupu, 1046 m. lydėjo karalių Henriką III jo kelionėje į Italiją ir gruodžio mėnesį dalyvavo Surti mieste vykusiame Bažnyčios susirinkime, kuris pripažino neteisėtas Silvestro III ir Benedikto IX pretenzijas į sostą ir privertė atsisakyti pontifiko vietos Grigalių VI. Naujuoju popiežiumi išrinktas Henriko III siūlytas Klemensas II. Tuoj po rinkimų naujasis popiežius ir Henrikas III išvyko į Romą, kur Klemensas karūnavo Henriką III Šventosios Romos imperijos imperatoriumi.

Po išrinkimo popiežiumi jis neatsisakė Bambergo vyskupo pareigų ir valdė tiek Romą, tiek Bambergą vienu metu. Toliau lydėdamas imperatorių, Klemensas grįžo į Vokietiją, iš kurios grįždamas atgal į Romą mirė. Jo kūnas sugrąžintas atgal į Bambergo katedrą, kur jis palaidotas.

XX a. toksikologiniai tyrimai patvirtino seniai buvusį įtarimą, kad popiežius buvo nunuodytas.

## Šaltiniai

## Nuorodos
* Sąrašas:Popiežiai
Molčiadė

**Molčiadė** (, ) – upė Baltarusijoje; kairysis Nemuno intakas. Prasideda Bresto srities Baranovičių rajone, teka į šiaurę per Gardino srities Dziatlovo rajoną. Prateka Molčiadės, Gezgalių gyvenvietes. Prie Gezgalių patvenkta.

Ilgą laiką upė sudarė sieną tarp Naugarduko ir Slonimo pavietų Naugarduko vaivadijoje.
Motiejus Juodišius

**Motiejus Juodišius** (g. 1854 m. vasario 24 d. Krasnapolyje, Suvalkų gubernija – m. 1910 m. spalio 3 d. Plimute, JAV) – JAV lietuvių prozininkas ir vertėjas.

## Biografija
Mokėsi Suvalkų berniukų gimnazijoje ir Seinų kunigų seminarijoje, vėliau studijavo Peterburgo dvasinėje akademijoje. 1886 m. išvyko į JAV, bendradarbiavo lietuviškoje spaudoje: „Saulėje“, „Vienybėje lietuvininkų“, „Lietuvoje“, „Žvaigždėje“, kur paskelbė nemažai apsakymų. Aktyviai reiškėsi visuomeniniame gyvenime.

## Bibliografija
Išvertė ir išleido:
* N. Lanskaja. „Šventosios Rosijos misionieriai“. (1902 m.)
* L. Gallet. „Kapitonas Velnias“. (1907 m.)

## Šaltiniai
Vytautas Vanagas „Lietuvių rašytojų sąvadas“, Vilnius,1987 metais
Ula (Dauguva)

**Ula** () – upė Baltarusijoje, Vitebsko srityje; kairysis Dauguvos intakas. Išteka iš Lepelio ežero, teka į rytus, po santakos su Lukomka ir Usveika, už Čašnikų, pasuka į šiaurę. Įteka į Dauguvą ties Ulos miesteliu.

Pagrindiniai intakai – Lukomka, Usveika, Svečianka. Plotis apie 30 m, vietomis iki 50 m, salpa iki 100 m, žemupyje iki 400 m.

1564 m. sausio 26 d. prie Ulos žiočių įvyko Ulos mūšis.

## Šaltiniai
Kardinal Offishall

**Jason D. Harrow**, geriau žinomas sceniniu slapyvardžiu **Kardinal Offishall** - Kanados reperis ir įrašų prodiuseris. Jis dažnai vadinamas Kanados „hip hopo“ ambasadoriumi.
Pseudoartrozė

**Pseudoartrozė** (iš *pseudo* ir  – sąnarys) arba **netikrasis sąnarys** – nenormalus kaulo judrumas buvusio lūžio vietoje. Priežastys, dėl kurių lūžęs kaulas nesuauga, gali būti bendros, tokios kaip organizmo išsekimas, ir vietinės, tokios kaip atviras užterštas lūžis, platus minkštųjų audinių sužalojimas ties lūžio vieta su kraujagyslių ir nervų pažeidimu.

Pagrindiniai pseudoartrozės požymiai: paslankumas neįprastoje vietoje, truputį skaudanti, deformuota ir nefunkcionuojanti galūnė.

Pseudoartrozė gydoma kompresiniais bei distrakciniais aparatais; kartais operuojama.

## Šaltiniai
Juozas Naruševičius

**Juozas Naruševičius** (g. 1890 m. rugsėjo 22 d. Baranove, Suvalkų gubernija – m. 1940 m. lapkričio 17 d. Tautkaičiuose, Marijampolės apskritis) – lietuvių poetas, ūkininkas ir valdininkas.

## Biografija
Kilęs iš valstiečių šeimos, pats taip pat vertėsi ūkininkavimu. Mokėsi Liubavo pradinėje mokykloje, taip pat savarankiškai. Mokė kaimo vaikus, dirbo „Žiburio“, „Žagrės“ draugijose, 1920–27 m. buvo Šunskų valsčiaus sekretoriumi. Kūrė eilėraščius, kuriuos spausdino JAV lietuvių laikraščiuose.

## Bibliografija
* „Eilės“ 1 d., 1925
* „Eilės“ 2 d., 1926

## Šaltiniai
* Vytautas Vanagas „Lietuvių rašytojų sąvadas“, Vilnius, 1987 metais
Aleksandras VII

**Aleksandras VII** (, tikroji pavardė , 1599 m. vasario 13 d. Siena, Italija – 1667 m. gegužės 22 d. Roma, Italija) – 238-asis Romos katalikų bažnyčios popiežius. Popiežius nuo 1655 m. balandžio 7 d. iki mirties.

## Biografija
Buvo popiežiaus Pauliaus V sūnėnas. Jaunystėje mokėsi privačiai. Vėliau Sienos universitete gavo filosofijos, teisės ir teologijos daktaro laipsnį. 1627 m. Ferajoje pradėjo eiti popiežiaus vicelegato pareigas. Rekomendavus dviem kardinolams, 1639 m. buvo paskirtas Maltos inkvizitoriumi ir Kelno nuncijumi. 1648 m. protestavo prieš Vestfalijos taiką, baigusią Trisdešimtmetį karą. 1651 m. popiežius Inocentas X jį paskyrė kardinolu šalies sekretoriumi bei Šv. Marijos Liaudies bažnyčios dvasiniu kardinolu. Popiežiumi išrinktas 1655 m. balandžio 7 d. Pirmaisiais popiežiaus metais Aleksandras VII gyveno kukliai ir net draudė giminaičiams atvykti į Romą, tačiau nuo 1656 m. Vatikano kurijoje nepotizmas vėl suklestėjo. Jo valdymo laikotarpiu buvo pastatyta Šv. Petro aikštės kolonada. Užsienio politikoje palaikė Ispanijos pretenzijas į Portugaliją, rėmėsi Jėzuitais, konfrontavo su Prancūzijos ministru pirmininku, kardinolu Dž. Mazariniu.

## Išnašos

## Nuorodos
* Sąrašas:Popiežiai
Teutatas

**Teutatas** („Žmonių dievas“) keltų mitologijoje – svarbi dievybė, viena iš trijų, kurias paminėjo romėnų poetas Lukanas I amžiuje. Kitos dievybės Esus („Viešpats“) ir Taranis („Griaudėtojas“). Pagal vėlesnius komentatorius, dievui buvo skandinamos aukos kubiluose, galva žemyn. Teutatas buvo identifikuojamas tiek su romėnų Merkurijumi, tiek su Marsu. Airių Tuathal Techtmar vienas iš legendinių Airijos užkariautojas, kurio vardas turi ankstesnę *Teuto-valos* („Žmonių valdovas“) versiją. Jis galėjo būti dievybės eponimas, tame regione kurį užkariavo, tačiau jis greičiausiai tik dar viena didžiojo dievo Teutato manifestacija.
Damasas II

**Damasas II** (*Damaso II*, gimimo vardas **Poppo**, gimė Bavarijos regione, Vokietijoje – m. 1048 m. rugpjūčio 9 d., palaidotas Romos Šv. Lorenso katedroje) – popiežius nuo 1048 m. liepos 17 d. iki mirties.

Damasas II buvo antrasis vokiečių kilmės popiežius nominuotas imperatoriaus Henriko III.

## Biografija

Mirus Klemensui II popiežiaus sostą Romoje eilinį kartą užėmė Benediktas IX. Pas imperatorių Henriką III pasiųsta Romos piliečių delegacija paprašė įsikišti ir pasiūlė savo kandidatą Liono arkivyskupą. Tačiau imperatorius nominavo savo kandidatą – Brikseno vyskupą Poppo. Atvykęs į Romą Poppo išvarė Benediktą IX iš miesto ir 1048 m. liepos 17 dieną buvo įšventintas į popiežius Laterano bazilikoje. Tačiau po 23 pontifikavimo dienų popiežius mirė Palestrinoje, Romos priemiestyje. Tokia staigi mirtis sukėlė daug šnekų apie nunuodijimą, tačiau tai patvirtinančių faktų nėra. Mirties priežastimi galėjo tapti maliarija.

## Nuorodos
* Sąrašas:Popiežiai
KLM Royal Dutch Airlines

**KLM Royal Dutch Airlines** (, ) –  seniausia  pasaulio oro linijų bendrovė. Įkurta 1919 m. spalio 7 d. Skrydžius vykdo nuo 1920 m. gegužės 17 d. Aviakompanija priklauso „Air France-KLM“ įmonių grupei ir yra viena didžiausių aviakompanijų pasaulyje. Įmonės būstinė įsikūrusi Amstelveno regione (Nyderlanduose), netoli pagrindinės bazės – Amsterdamo Schipcholo oro uosto.

## Dukterinės įmonės

* KLM Cityhopper;
* KLM Cargo;
* KLM Flight Academy;
* Transavia Airlines (KLM priklausanti pigių skrydžių bendrovė);
* Kenya Airways (KLM priklauso 26 % įmonės);
* KLM Engineering & Maintenance;
* Martinair (nuo 2009 metų visiškai priklauso KLM).

## Flotilė
Dabartinė oro linijų flotilė: 




## Nuorodos
* Oficialus KLM tinklalapis
Guamo universitetas

**Guamo universitetas** (*Unibetsedåt Guåhan*) – didžiausias universitetas Guamo saloje, įsikūręs Mangilao kaimelyje.

## Istorija
Guamo universitetas buvo įkurtas 1952 m. kaip dvejų metų trukmės mokytojus rengiantis koledžas. 1960 m. buvo perkeltas į Mangilao kaimą. 1965 m. tapo 4 metų studijų universitetu. 1968 m. Guamo universitete jau mokėsi 1800 studentų.

## Fakultetai ir disciplinos
*Liberalus menas ir socialiniai mokslai
**Humanistiniai tyrimai
**Anglų kalba ir taikomoji lingvistika
**Socialiniai ir elgsenos mokslai
**Komunikacija ir taikomasis menas
*Gamtos ir taikomieji mokslai
**Informatika
**Gamtos mokslai
**Matematika
*Verslas ir viešasis administravimas
*Švietimas
*Slauga, socialinis darbas ir sveikatos mokslai

## Nuorodos
*Oficiali svetainė
Lasosna

**Lasosna** (, ) – upė Lenkijoje ir Baltarusijoje; kairysis Nemuno intakas. Prasideda Lenkijoje, į rytus nuo Sokulkos, teka į šiaurę. Kerta sieną ties Brūzgų kaimu, įteka į Nemuną Gardino šiaurinėje dalyje. Žemupyje iki 25 m pločio. Dviejose vietose patvenkta.
Apra uostas

**Apra uostas** – giliavandenis jūrų uostas vakarinėje Guamo dalyje. Uostas tarnauja Jungtinių Valstijų karinių jūrų pajėgoms ir kasmet eksploatuoja apie 2 milijonus tonų krovinių. Uostą sudaro Oroto pusiasalis ir Kabro sala. Pietinėje uosto dalyje yra karinės jūrų Guamo pajėgos, o šiaurinė naudojama komerciniams tikslams.

Laikomas vienu geriausiu natūraliuoju uostu Ramiajame vandenyne.

## Šaltiniai
2009 m. Lietuvos lengvosios atletikos čempionatas

**2009 m. Lietuvos lengvosios atletikos čempionatas** vyko Kaune Dariaus ir Girėno stadione rugpjūčio 1-2 dienomis. Čempionatas taip pat buvo atrankinės varžybos į 2009 m. Pasaulio lengvosios atletikos čempionatą.

## Rezultatai
### Vyrai

### Moterys

## Medaliai

## Nuorodos
* Lietuvos lengvosios atletikos federacija
Deutsche Black Charts

**Deutsche Black Charts**, dar žinomas kaip **Deutsche Soul/R&B Singles**, **Deutsche Black/Hip Hop Singles** ir **Deutsche R&B Singles** – muzikos įrašų topas, leidžiamas „GfK Entertainment“ organizacijos Vokietijoje.

Topas inicijuotas 2003 m. Jame dominuoja R&B, repo ir hiphopo muzika. Topo vietos kas savaitę skelbiamos įvairiuose spaudos žurnaluose, radijuje, televizijoje ir daugelyje interneto svetainių Vokietijoje ir skaičiuojamos pagal radijo stočių grojamų dainų populiarumą. Taip pat įtraukiami ir singlų pardavimai.

## Taip pat skaitykite
* Media Control Charts

## Nuorodos
* Oficiali svetainė 
* Topų vietos 

## Išnašos
Žydrasis horizontas

**Žydrasis horizontas** – 1957 m. Lietuvos kino studijoje sukurtas meninis filmas. Nespalvotas. Filmo trukmė – 70 min.
Tai pirmas lietuviškas filmas vaikams ir pirmas filmas, sukurtas tik lietuvių kinematografininkų jėgomis. Daugeliui jų tai buvo debiutinis darbas. Pirmą kartą lietuviško kino istorijoje panaudoti kombinuoti kadrai.

## Kūrybinė grupė
* Scenarijaus autorius – Romualdas Lankauskas
* Režisierius – Vytautas Mikalauskas
* Antrasis režisierius – Napoleonas Bernotas
* Režisieriaus asistentas – Henrikas Šablevičius
* Operatorius – Algimantas Mockus
* Dailininkas – Arūnas Žebriūnas
* Kostiumų dailininkė – Nijolė Klišiūtė
* Kompozitorius – Eduardas Balsys
* Dainų tekstų autorius – Kostas Kubilinskas
* Garso operatorius – Petras Lipeika
* Kombinuotų kadrų operatorius – Algirdas Šimkus, dailininkas – Algirdas Ničius.

## Vaidina
* Jonas Sutkus – Vytukas
* Vakaris Lopas – Saulius
* Vytautas Buizys – Vincukas
* Eustachijus Aukštikalnis – Tiburcijus
* Romas Lietuvaitis – Zigmas Vaitkus
* Napoleonas Bernotas – Pampikas, Sauliaus tėvas
* Zuzana Masiulevičiūtė – Pampikienė
* Bronė Kurmytė – Vytuko motina
* Gražina Balandytė – pionierių vadovė
* Elena Jackutė – Laimutė
* Juozas Jaruševičius – Jonas.

## Nuorodos
* Filmo svetainė
* Straipsnis apie filmą 
* Filmo ištrauka